โรงเรียนเพาะช่าง มีช่างอะไรบ้าง
วิทยาลัยเพาะช่าง 
มีการเปิดการสอนในระดับปริญญาตรี 4 ปี ทั้งภาคปกติและภาคสบทบ (ในบางสาขาวิชา) โดยผู้ที่ประสงค์จะเข้าศึกษาจะต้องผ่านการสอบเข้าสถาบัน (สอบตรง) โดยผู้มีสิทธิ์สมัครสอบจะต้องจบหลักสูตรขั้นต่ำ คือมัธยมการศึกษาตอนปลายหรือประกาศนียบัตรวิชาชีพ (ปวช.) หรือวุฒิการศึกษาใกล้เคียง โดยการสอบจะเป็นข้อสอบวิชาสามัญและวิชาปฏิบัติ เช่น วิชาวาดเส้น ความถนัดในสาขาวิชาที่จะสอบ และการสอบสัมภาษณ์ ปัจจุบัน วิทยาลัยเพาะช่าง ได้แบ่งส่วนราชการออกเป็น 4 ภาควิชาได้แก่ ภาควิชาศิลปประจำชาติ ภาควิชานิเทศน์ศิลป์ ภาควิชาออกแบบ และภาควิชาศิลปสากล 

โดยสาขาช่างในปี 2023 ประกอบด้วย
- ศ.บ.เครื่องโลหะและรูปพรรณอัญมณี4ปี (ภาษาไทย ปกติ)
- ศษ.บ.ศิลปศึกษา4ปี ดนตรีศึกษาและนาฏศิลป์ศึกษา (ภาษาไทย ปกติ)
- ศ.บ.ออกแบบนิเทศศิลป์4ปี (ภาษาไทย ปกติ) 
- ศ.บ.ออกแบบผลิตภัณฑ์4ปี (ภาษาไทย ปกติ)
- ศ.บ.ออกแบบภายใน4ปี (ภาษาไทย ปกติ) 
- ศ.บ.ออกแบบศิลปหัตถกรรม4ปี (ภาษาไทย ปกติ)
- ศ.บ.จิตรกรรมไทย4ปี (ภาษาไทย ปกติ) 
- ศ.บ.ประติมากรรมไทย4ปี (ภาษาไทย ปกติ) 
- ศ.บ.หัตถศิลป์4ปี (ภาษาไทย ปกติ) 
- ศ.บ.ศิลปะการถ่ายภาพ4ปี (ภาษาไทย ปกติ) 
- ศ.บ.เซรามิกส์4ปี (ภาษาไทย ปกติ)
ทำไมไม่มีช่างเครื่องยนต์ ช่างก่อสร้าง ช่างไฟฟ้าแนวนี้บ้างเลย
คำว่า เพาะช่าง ได้รับพระราชทานนามจากพระบาทสมเด็จพระมงกุฎเกล้าเจ้าอยู่หัว ในวาระที่ได้เสด็จพระราชดำเนินมาทรงเปิดโรงเรียนเมื่อวันที่ 7 มกราคม พ.ศ. 2456 สืบเนื่องมาจากงานเฉลิมพระชนมพรรษา ในการที่โรงเรียนเพาะช่างได้รับพระราชทานกำเนิดจากพระบาทสมเด็จพระมงกุฎเกล้าเจ้าอยู่หัวนั้น ก็เพราะพระราชดำริในพระบาทสมเด็จพระจุลจอมเกล้าเจ้าอยู่หัว ซึ่งทรงห่วงใยในศิลปะการช่างของไทยจะถูกอิทธิพลของศิลปวัฒนธรรมต่างชาติ โดยเฉพาะศิลปวัฒนธรรมตะวันตกที่แพร่หลายเข้าครอบงำ อาจถึงคราวเสื่อมสูญได้ จึงมีพระราชประสงค์จะทำนุบำรุงศิลปะการช่างของไทยให้พัฒนาถาวรสืบไป

จึงสรุปได้ว่าวิทยาลัยเพาะช่างมีเพื่อรักษา ศิลปะการช่าง มากกว่า
แล้วช่างยนต์ ช่างไฟฟ้าไม่ใช่ช่างเหรอ ทำไมไม่เพราะด้วย